open-index/open-wikipedia-markdown huggingface dataset:
FRAM

**FRAM** (**FeRAM**, *Ferroelectric RAM*) on tietokoneen muistityyppi, joka on samankaltainen kuin vanhemmat EEPROM- ja flash-muistit. FRAM saa nimensä ferrosähköisestä kiteestä, joka toimii muistin haihtumattomana osana. Tallennukset kuluttavat kuitenkin kidettä, joten tarpeeksi monesti sinne kirjoitettaessa se ei enää pidä tilaansa. Muistiin voidaan kuitenkin kirjoittaa noin 10 miljardia kertaa ja vaikka kide menettää haihtumattomuutensa, sitä voidaan käyttää sen jälkeen vielä RAM-muistina.

FRAM tarjoaa parhaat puolet molemmista RAM- ja ROM-muisteista. Kuten flash-muistia, FRAM:ia voi käyttää datan tallentamiseen ilman sähköä, sillä se säilyttää tiedon ilman käyttöjännitettä. Kuitenkin datan kirjoitus- ja lukunopeudet ovat lähempänä SRAM-muistia kuin hitaampaa flash-muistia.

FRAM-muistitekniikan pohjana oleva ferrosähköinen ilmiö havaittiin ensimmäisen kerran 1921, ja 1950-luvulla tehtiin ensimmäiset yritykset valmistaa ferrosähköisiä muisteja paksujen keramiikkafilmien avulla, mutta näitä ei saatu koskaan toimimaan. FRAM-muisteilla on yhteisiä piirteitä muinoin tietokoneissa käytetyn ferriittirengasmuistin kanssa. Suurimman osan nykyisestä FRAM-tekniikasta on kehittänyt vuonna 1984 perustettu Ramtron-yhtiö. 

Ferrosähköisen kiteen varastointitila perustuu vapaiden atomien tiloihin kiteellä. Vapailla atomeilla kiteessä on vain kaksi stabiilia tilaa, 1 ja 0. Kun tila muuttuu esimerkiksi 1:stä  0:ksi, sen pitämiseen ei tarvita sähköä. Jos siitä katkaistaan virta, niin data on tallessa vielä kymmenenkin vuoden päästä. Nykyisissä FRAM-muisteissa kide on yleensä lyijy-zirkonium-titanaattia. Zirkonium-atomeilla on kiderakenteessa kaksi stabiilia paikkaa, joiden välillä atomia voidaan siirtää sähkökentällä.

## Lähteet
Keskeisrakennus

**Keskeisrakennus** on symmetrinen rakennus, jonka tilat on ryhmitelty esimerkiksi korotetun keskustan ympärille. Se voi olla pohjamuodoltaan joko pyöreä, neliö tai monikulmainen. Tyypillinen keskeisrakennus on keskeiskirkko, joka voi olla suunniteltu esimerkiksi kreikkalaisen ristin muotoon symmetrisesti kupolin ympärille. Renessanssin aikana tällaista muotoa pidettiin täydellisimpänä. Esikuvana oli Rooman Pantheon. Italialainen arkkitehti Andrea Palladio käytti tätä usein suunnittelemissaan rakennuksissa, samoin Alberti. Michelangelon alkuperäinen suunnitelma Vatikaanin Pietarinkirkoksi on hyvä esimerkki keskeiskirkosta (myöhemmät lisäykset tosin muuttivat sen luonnetta).

Varhaiskristillisellä ajalla rakennettiin roomalaisista mausoleumeista vaikutteita saaneita marttyyri- ja kastekappeleita (baptisterioita). Nämä olivat muodoltaan pyöreitä tai kahdeksankulmaisia. Tämä kirkkotyyppi yleistyi kristikunnan itäosissa ja myöhemmin Bysantin aikaan rakennettiin suuria keskeiskirkkoja. 

## Lähteet
Arthur Demarest

**Arthur Demarest** on arkeologi ja antropologi, joka on tutkinut mm. mayojen sivilisaatiota. Hän on työskennellyt Mesoamerikassa yli 25 vuotta. Demarestia pidetään yhtenä parhaista olmeekki- ja mayakulttuurien tuntijoista.

## Ura
Demarestin ensimmäinen opinahjo oli Tulanen yliopisto New Orleansissa, josta hän myös valmistui. Tämän jälkeen seurasi Harvardin yliopisto, josta hän valmistui 1981 tohtoriksi arkeologiassa ja antropologiassa. Hänet myös hyväksyttiin arvostettuun Society of Fellows -seuraan. Vuodesta 1984 lähtien Demarest on opettanut Tennesseessä Vanderbiltin yliopistossa, jossa hän on Mesoamerikan arkeologian laitoksen johtaja. Vuonna 2004 Guatemalan presidentti Óscar Berger myönsi Demarestille *Orden Nacional* -kunniamerkin hänen arkeologisesta työstään Guatemalassa sekä hänen ponnisteluistaan maya-alkuperäisväestön olojen parantamiseksi.

Demarest on kirjoittanut useita kirjoja sekä lukemattomia artikkeleita. Hänen kiinnostuksensa kohteisiin lukeutuvat myös inkat, atsteekit sekä antropologinen teoria.

## Lähteitä
**Maya II*, helsinkiläisen Didrichsenin taidemuseon Maya II -näyttelyn yhteydessä (2005–06) julkaisema kirja ()
Tulilintu

**Tulilintu** voi tarkoittaa ainakin seuraavia:

* Tulilintu, venäläisen kansanperinteen myyttinen lintu
* Feeniks, egyptiläisen mytologian tulilintu
* *[[Tulilintu (baletti)|Tulilintu]]*, Igor Stravinskyn baletti
* *[[Tulilintu (kirja)|Tulilintu]]*, Markku Sadelehdon toimittama antologia
* Tulilintu, Marvel-kustantamon sarjakuvien supersankarihahmo
* *[[Tulilintu (elokuva)|Tulilintu]]* (Phoenix), yhdysvaltalainen tv-elokuva vuodelta 1980.
Demarest

**Demarest** voi tarkoittaa ainakin seuraavia:

* Demarest, paikkakunta New Jerseyssä, Yhdysvalloissa
* Arthur Demarest, antropologi ja arkeologi
* William Demarest (1892–1983), yhdysvaltalainen näyttelijä
* William Demarest, yhdysvaltalainen ampuja.
Pardubice

**Pardubice**  () on kaupunki Elbejoen varrella Pardubicen läänissä Tšekissä. Kaupungin asukasluku on 89 892 (2009). Pardubice sijaitsee 104 kilometriä itään Prahasta. Se on Pardubicen läänin keskus.

Pardubice on perustettu vuonna 1340, mutta siellä on sijainnut luostari jo 1200-luvun alkupuolella. Kaupungissa on edelleen laaja vanha kaupunki renessanssirakennuksineen ja entisöity keisarillinen linna.

Kaupungissa on kemianteollisuutta, mukaan lukien Synthesie Pardubice, joka tunnetaan Semtex-räjähteestään.

Kaupungin jääkiekkojoukkue HC Pardubice voitti Extraligan kaudella 2004–2005 ja on muun muassa Dominik Hašekin ja Milan Hejdukin kasvattajaseura. 

Kesäkuussa 2024 Pardubicessa tapahtui junaonnettomuus, jossa kuoli neljä ihmistä.

## Lähteet

## Aiheesta muualla

* Kaupungin sivut
* Pardubicen yliopisto
Seppo Helle

**Seppo Eilo Helle** (21. tammikuuta 1937 Helsinki – 1. toukokuuta 2014) oli suomalainen jääkiekkovalmentaja.

Helle valmensi SM-sarjassa kolme kautta Ilvestä 1961–1964. Hän oli ensimmäinen päätoiminen valmentaja Suomessa. Ensimmäisellä kaudellaan Helle valmensi Ilveksen mestaruuteen vain 25-vuotiaana.

Valmentajan pestinsä jälkeen Helle toimi melkein 20 vuotta Ilveksen toiminnanjohtajana ja edustusjoukkueen valmentajana. Hän oli myös perustamassa SM-liigaa.

Helle kuoli vuonna 2014 pitkän sairauden jälkeen.

## Saavutukset ja palkinnot
*1 Suomen mestaruus (1961)
*2 SM-pronssia
*Suomen Jääkiekkoleijona #152

## Lähteet
*
*Rantala Risto, Siukonen Markku, Tukiainen Seppo (vastaavat toimittajat): *Urheilumme Kasvot Osa 3: Palloilu.* Jyväskylä: Oy Scandia Kirjat Ab, 1973.
*Helteen tiedot Jääkiekkomuseon sivulla

### Viitteet
Juhani Syvänen

**Juhani Kalervo Syvänen** (s. 6. heinäkuuta 1936 Parkano) on suomalainen entinen urheilutoimittaja. Hänen vanhemmat olivat maanviljelijä, herastuomari Eino Syvänen (1901–1989) ja kansakoulunopettaja Greta Esteri (o.s. Kölhi) Syvänen (1909–1997).

Syvänen aloitti toimittajan työt STT:ssa 1959. Seuraavana vuonna hän siirtyi Ilta-Sanomien toimittajaksi. Vuodet 1968–1969 Syvänen toimi Ilta-Sanomien urheiluosaston esimiehenä. Vuonna 1970 hän aloitti 21 vuoden pestin samassa tehtävässä Helsingin Sanomien urheiluosastolla. Syvänen toimi vielä vuodet 1991–2001 Helsingin Sanomien urheilutoimituksen kolumnistina ja erikoistoimittajana.

Syväsen suurin saavutus jääkiekossa on tullut olympialaisten reportterina. Hän kirjoitti olympialaisista jääkiekkojuttuja ja -kolumneja kymmenestä perättäisestä kisasta 1964–1998.

Syvänen on aateloitu Suomen Jääkiekkoleijonaksi numerolla 157.

## Lähteet
*
*Syväsen tiedot Jääkiekkomuseon sivulla
Kleomenes III

**Kleomenes III** (, ; k. 219 eaa.) oli Spartan kuningas vuosina 235–222 eaa. Hän kuului agiadien hallitsijasukuun, ja hänen isänsä oli kuningas Leonidas II. 

Kun Kleomenes pääsi valtaan, jatkoi hän Agis IV:n aloittamia uudistuksia. Spartan sisäinen oppositio tukahdutettiin vallankaappauksella vuonna 227 eaa. Kleomenes syrjäytti hallitsijakumppaninsa Arkhidamos V:n ja asetti hänen tilalleen veljensä Eukleidaksen. Kleomenes jakoi uudelleen viljelysmaat 4000 palstaan. Maat jaettiin kansalaisten ja perioikkien kesken. Kleomenes järjesti myös uudelleen armeijan makedonialaiseen tyyliin ja kukisti Akhaian liiton johtajan Aratoksen taistelussa. Sparta sai myös rahallista avustusta Egyptin Ptolemaios III:a.

Uuden armeijansa ansiosta Kleomenes valtasi ja sai valtaansa Arkadian, Argoksen ja Korintin. Akhaian liitto kutsui nyt avuksi Makedonian kuninkaan Antigonos III Dosonin. Ptolemaios veti myös samalla pois avustuksensa. Vuosina 223 ja 224 eaa., Kleomenes kärsi tappioita vihollisiaan vastaan, ja Sparta menetti valtaamansa alueet. Hädissään Kleomenes antoi  helootin ostaa itsensä vapaaksi ja käytti rahat pestatakseen palkkasotilaita. Vuonna 222 eaa. Kleomenes kohtasi  miestä käsittäneen makedonialaisen armeijan Sellasian taistelussa. Kleomeneksen armeija koostui :a spartalaisesta ja palkkasotilaasta. Vaikka Kleomenes valitsikin taistelupaikan huolellisesti, ei taistelun lopputuloksesta ollut epäilystä. Plutarkhoksen mukaan taisteluun osaa ottaneista  spartalaisesta vain 200 selvisi hengissä. Taistelun jälkeen Kleomenes syrjäytettiin, ja hän kuoli maanpaossa Egyptissä vuonna 219 eaa.
Hannu Lindroos

**Hannu Lindroos** (28. heinäkuuta 1948 Helsinki – 21. toukokuuta 2025) oli suomalainen lehtivalokuvaaja, joka tunnettiin reportaasi- ja urheilukuvaajana. Hän voitti Vuoden urheilukuva -palkinnon viidesti, ja vuonna 1975 hänelle myönnettiin valokuvataiteen valtionpalkinto. Hän oli ensimmäinen Suomen Jääkiekkomuseon Suomen Jääkiekkoleijonaksi aateloima valokuvaaja.

## Elämä

Lindroos oppi alan perusteet Lehtikuva Oy:n laboratoriossa 1960-luvun alussa, kunnes pääsi 1966 Lehtikuvan valokuvaajaksi. *[[Helsingin Sanomat|Helsingin Sanomien]]* valokuvaajana Lindroos toimi vuodet 1968–1978. *[[Suomen Kuvalehti|Suomen Kuvalehdessä]]* hän työskenteli vuodesta 1978 lähtien. Lindroos kiersi toimittajien kanssa maailmaa ja kiinnostui erityisesti silloisen Neuvostoliiton olojen kuvaamisesta.

Suomen jääkiekon pääsarjaa Lindroos valokuvasi jo vuodesta 1965. Hän oli lähes aina paikalla, kun SM-liigassa pelattiin loppuotteluita. MM-kisoissa Lindroos kuvasi ensimmäisen kerran vuonna 1970. Hän kuvasi myös Olympialaisissa. 

Lindroos sai sydämensiirron vuonna 2008 ja palasi vielä työhön, kunnes jäi eläkkeelle vuonna 2012. Hän kuoli syöpään vuonna 2025. 

Lindroos luovutti 500&nbsp;000 valokuvan kokoelmansa Museovirastolle.

## Lähteet
*

### Viitteet

## Aiheesta muualla
*Lindroosin valokuvia, Journalistinen kuva-arkisto JOKA, Museovirasto.
*Lindroosin esittely vuodelta 2020, video 4 min 30 s, Journalistinen kuva-arkisto JOKA / YouTube.
Luettelo jalkapallon Viron mestaruuden voittaneista joukkueista

Tämä on luettelo **[[mies]]ten [[jalkapallo]]n [[Viro]]n pääsarjan** mitalistijoukkueista.

## Lähteet
*- RSSF-tietokanta
### Viitteet
Aimo Mäkinen

**Aimo Paavali Mäkinen** () oli suomalainen jääkiekkovaikuttaja ja rakennusmestari. Hän perusti jääkiekkoseura Helsingin Jokerit. Mäkisen toiminta antoi ratkaisevan sysäyksen suomalaisen jääkiekon ammattilaistumiselle ja ammattimaistumiselle. Mäkinen tunnettiin hyvin impulsiivisena luonteena, jonka voimakkaat mielipiteet jakoivat ihmisiä.

## Ura
Helsingissä rakennusyrittäjänä vaurastunut Mäkinen oli ammatiltaan rakennusmestari. Hän työskenteli lähes koko työuransa Pohjola-yhtiöiden palveluksessa. Viimeiset vuodet hän toimi rakennuttajan edustajana uudiskohteissa.

Mäkinen aloitti urheilutyöskentelyn alun perin pesäpallon parissa. Kun lajin asema Helsingissä 1960-luvulla laski, hän siirtyi rahoittamaan Töölön Vesan jääkiekkojoukkuetta. Seura kuitenkin velkaantui, ja vuonna 1967 Mäkinen perusti jääkiekkoseura Jokerit ostettuaan Vesan jääkiekkotoiminnan. Kaksi vuotta myöhemmin Jokerit nousi SM-sarjaan. Mäkinen ryhtyi hankkimaan joukkueeseen maajoukkuetason pelaajia, ja vuonna 1973 Jokerit voitti Suomen mestaruuden. Vaikka se jäi Mäkisen aikana Jokerien ainoaksi mestaruudeksi, hänen värväystoimintansa nosti huippupelaajien palkat uudelle tasolle, mikä taas asetti korkeampia vaatimuksia SM-sarjan seurojen toiminnalle. Tämä johti lopulta SM-liigan perustamiseen vuonna 1975. Liigan ensimmäisellä kaudella Mäkinen oli sen varapuheenjohtaja. Vuodet 1975–1980 hän istui myös liigahallituksessa. Ansioistaan hänelle myönnettiin liiton kultainen ansiomerkki.

Mäkinen oli mukana myös jääkiekon junioritoiminnassa. Hän ajatteli, että lajissa ei menestytä ilman omaa juniorityötä. Mäkinen rahoitti vuonna 1969 syntynyttä ”Kanada-sarjaa”, jossa pelasi Jari Kurrin ja Esa Tikkasen kaltaisia tulevaisuuden nimiä. Kyseinen kaupunginosajoukkueiden sarja oli käynnistynyt, kun Mäkinen oli pyytänyt Kalervo Lindgreniä tuomaan Tampereella toimineen samantyyppisen mallin Helsinkiin. 

## Kuolema ja sen jälkeiset tunnustukset
Aimo Mäkinen kuoli 22. maaliskuuta 2003 Herttoniemen sairaalassa, Helsingissä, jossa hän oli ollut hoidettavana vuosia. Mäkisen muistoksi pidettiin hiljainen hetki tiistaina 25. maaliskuuta 2003 SM-liigan Jokerit–Kärpät-välieräsarjan ensimmäisen ottelun alussa.

Mäkinen aateloitiin Suomen Jääkiekkoleijonaksi nro. 153 vuonna 2004. 

Marraskuussa 2011 Itä-Helsingin Vuosaaressa avattiin jäähalli, joka nimettiin Aimo Mäkinen Areenaksi. Vuonna 2014 sen nimeksi oltiin muuttamassa uuden sponsorisopimuksen myötä Kuljetusrinki Areena, mistä syntyi kohu, sillä hallin rakentamiseen oli käytetty 1,8 miljoonaa euroa Mäkisen perintörahoja. Pian halliyhtiö purki sopimuksen Kuljetusrinki Oy:n kanssa ja nimeksi palautettiin Aimo Mäkinen Areena.

## Lähteet
Irkutskenergo

**Irkutskenergo** () (, ) on siperialainen Venäjän kolmanneksi suurin sähköntuottajayhtiö. Yhtiöllä on kolme suurta sähköä tuottava vesivoimalaitosta Baikalista Jeniseihin virtaavassa Angarajoessa: Bratskissa, Irkutskissa ja Ust-Ilimskissä. Bratskin vesivoimala on yksi maailman suurimmista (n. 4 500 MW).
Lisäksi sillä on yhdeksän lämpövoimalaa ja niihin liittyvä jakeluverkko 500 kV linjoineen. Yhtiön tuottaman sähkön teho on 12,9 GW ja se voi tuottaa 70 TWh sekä 46 miljoonaa Gcal lämpöenergiaa.

Voimaloiden energia menee esimerkiksi Irkutskiin, joka on suuri siperialainen kaupunki. Bratskissa on sellu- ja kartonkitehdas samoin kuin myös Ust-Ilimskissä, jotka tarvitsevat kosolti energiaa tuotantoonsa.

## Aiheesta muualla
*Irkutskenergo
Pernajan linja-autoturma

**Pernajan linja-autoturma** tapahtui 4. maaliskuuta 1968 Hartolan kylässä Pernajassa. Kaksi linja-autoa törmäsi mäen päällä yhteen, jolloin neljä ihmistä kuoli ja 14 loukkaantui.

## Onnettomuus
Loviisasta Lapinjärvelle matkanneessa Etelä-Suomen Linjaliikenne Lotilan linja-autossa oli 40 matkustajaa, heistä suurin osa kotiin palaavia koululaisia. Loviisan yhteislyseon ja Lovisa Svenska Samlyceumin oppilaita kuljettanut linja-auto lähti Loviisasta kello 15.40.

Holmströmin liikenteen vuoroauto oli matkalla Lahdesta Lapinjärven kautta Loviisaan. Autossa oli vain kolme matkustajaa. Kello 16.10 linja-autot ajoivat yhteen mäen harjalla seitsemän kilometrin päässä Loviisasta. Autot osuivat kyljittäin yhteen ja molemmat kääntyivät tielle poikittain. Tie oli lumisateen vuoksi liukas, ja kumpareesta johtuen näkyvyys tiellä oli huono.

Loviisaan matkanneen linja-auton kolme matkustajaa sinkoutuivat istuimiltaan käytävän yli päin seinää, mutta he selviytyivät kolhuilla. Auton etuosa romuttui täysin. Koululaisia kuljettaneessa linja-autossa sen sijaan syntyi täydellinen sekasorto. Loviisaan matkanneesta linja-autosta vääntynyt peltiliuska leikkasi kouluauton kyljen auki ja tunkeutui auton sisään matkustajien joukkoon. Kolme koululaista ja nuori nainen kuolivat.

Loukkaantuneet kuljetettiin ambulansseilla ja muilla autoilla Loviisaan Itä-Uudenmaan sairaalaan, jonne viisi loukkaantunutta joutuivat jäämään pidemmäksi aikaa. Sairaalalakko ei haitannut loukkaantuneiden hoitoa, sillä sairaanhoitajia saapui työpaikalleen vapaaehtoisesti heti, kun he kuulivat onnettomuudesta.

## Lähteet
* Helsingin Sanomat 5.3.1968 s. 5 ja 11
* Hufvudstadsbladet 5.3.1968 s. 1 ja 6
* Uusi Suomi 5.3.1968 s. 1 ja 7
Viron cup

**Viron cup** () on Viron miesten jalkapallojoukkueille järjestettävä cup-muotoinen kilpailu. Ennen Neuvostoliiton aikaa kilpailu järjestettiin vuosina 1938–1940 kolmesti. Epävirallisesti kilpailu järjestettiin toisen maailmansodan aikana kahdesti. Vuodesta 1993 lähtien kilpailu on taas järjestetty joka vuosi. 

Viron neuvostotasavallassa pelattiin vuosina 1946–1991 Viron sosialistisen neuvostotasavallan cup.

## Viron cupin loppuottelut

## Lähteet
*
Joka päivä ja joka ikinen yö

**Joka päivä ja joka ikinen yö** on suomalaisen rock-yhtye Eppu Normaalin kappale. Se julkaistiin ensimmäistä kertaa albumilla *[[Valkoinen kupla]]* ja singlenä helmikuussa 1987. Vuonna 2009 Sarah Kivi lauloi oman versionsa kappaleesta elokuvassa Jos rakastat. Vuonna 2011 kappaleesta julkaistiin akustiseen muotoon sovitettu versio Eppu Normaalin akustisella *[[Mutala (albumi)|Mutala]]*-kokoelmalevyllä .

## Singlejulkaisu
### 7" single
**A-puoli**
# 

**B-puoli**
# 

## Lähteet

## Aiheesta muualla
* Discogs
Groteski

**Groteski** voi viitata seuraaviin asioihin:

* groteski, kirjallisuuden tyylilaji
* groteski eli sans-serif, pääteviivaton kirjasintyyli
* groteski, renessanssin suosima koristekuviotyyli
* adjektiivina: luonnottomasti liioiteltu, suhteeton, irvokas, eriskummallinen.
Saint-Dié-des-Vosges

**Saint-Dié-des-Vosges**, lyhyesti **Saint-Dié**, on kaupunki Ranskan koillisosassa. Se kuuluu Vosgesin departementtiin. Kaupungissa on 21&nbsp;642 asukasta (2006).

## Nähtävyyksiä

*Tuomiokirkko
*Saint-Martinin kirkko
*Saint-Rochin kappeli
*Pierre-Noël-museo
*Tour de la Liberté
*Tehdas Claude et Duval  (arkkitehti Le Corbusier)
*Camp celtique de la Bure

## Koulutus
  
         
Korkeakoulutasolla opetusta tarjoaa Henri Poincarén yliopistoon kuuluva IUT (Institut universitaire de technologie), jossa opetetaan tietotekniikkaa ja informaatioteknologiaa.

## Ystävyyskaupungit
* Arlon (Belgia)
* Cattolica (Italia)
* Crikvenica (Kroatia)
* Friedrichshafen (Saksa)
* Lowell (Massachusetts, Yhdysvallat)
* Meckhe (Senegal)
* Ville de Lorraine (Kanada)
* Zakopane (Puola)

## Lähteet

## Aiheesta muualla

* Saint-Dié-des-Vosges website 
* Festival international de géographie
* Institut universitaire de technologie
Ewood Park

**Ewood Park** on Blackburn Rovers FC -joukkueen kotikenttä.
* Rakennettu : *1890.*
* Kentän mitat : 105×66 metriä
* Yleisökapasiteetti : 
* Yleisöennätys :   Blackburn-Bolton; 2. maaliskuuta 1929
* Osoite : Nuttall Street, Blackburn, Lancs, BB2 4JF

## Ewood Parkin/Bridgen synty
Ewood Park tunnetaan nykyisin Blackburn Roversin FC jalkapallojoukkueen kotikenttänä. Alun perin Ewood Bridge (Park) rakennettiin aivan muuta tarkoituksia varten. Vuonna 1882 neljä paikallista bisnesmiestä päättivät rakennuttaa uuden urheilustadionin Blackburnissa sijaitsevan Ewoodin alueelle. Uuden kentän hinnaksi tuli tuohon aikaan huimat £10,000.

Kenttä rakennettiin pääasiallisesti yleisurheilua ja koirakisoja varten. Jalkapalloilijat valtasivat kuitenkin ennen pitkää kentän. Kutsumanimi kentälle oli tuolloin *Ewood Bridge*. Tuona vuonna (1882) Rovers pelasi siellä neljä peliä ja voitti ne kaikki. Rovers lähti kuitenkin pääasiassa pelaamaan kotipelinsä muualle. Kentällä pelattiin lähinnä maaotteluita.

Kentästä tuli aikanaan niin upea luomus että se kelpasi hyvin suurtenkin otteluiden areenaksi. 19. maaliskuuta 1887 kentällä ottivat yhteen periviholliset Englanti ja Skotlanti. Skotlanti voitti isännät lukemin 2–3, ja myös Roversista mahtui kaksi pelaajaa kentälle.
Songs for Drella

**Songs for Drella** on vuonna 1990 julkaistu Lou Reedin ja John Calen konseptialbumi. Reed ja Cale ovat entisiä The Velvet Undergroundin jäseniä ja albumi oli heidän ensimmäinen yhteistyönsä vuoden 1972 jälkeen. Se on omistettu vuonna 1987 kuolleen Andy Warholin muistolle.

*Songs for Drella* keskittyy kuvailemaan Warholin ihmissuhteita. Kappaleet voidaan jakaa karkeasti kolmeen ryhmään: Warholin puolikuvitteelliseen omaan näkökulmaan, kolmannen persoonan kertomukseen, joka kuvailee tapahtumia ja suhteita sekä Reedin ja Calen omiin tunteisiin ja selityksiin suhteestaan Warholiin.

Reed ja Cale olivat soittaneet vuonna 1989 kappaleita konserteissa laulusarjana ennen niiden levyttämistä. Songs for Drella oli alku The Velvet Undergroundin uudelleenyhdistymiselle. Vaikka albumi oli suunniteltu jakamattomaksi kokonaisuudeksi, kappale "Nobody But You" julkaistiin singlenä.

## Kappaleet
Kaikkien kappaleiden tekijöinä Lou Reed ja John Cale. Soololaulaja on ilmoitettu kappaleen jälkeen.

# 
# 
# 
# 
# 
# 
# 
# 
# 
# 
# 
# 
# 
# 
# 

## Muusikot
* Lou Reed – laulu, kitara
* John Cale – laulu, kosketinsoittimet, alttoviulu
Saimaan laivaston vanavedessä

**Saimaan laivaston vanavedessä** on ollut Interreg-osarahoitteinen Naapuruusohjelmahanke, jonka lähtökohtana on Suomen ja Venäjän yhteinen historia. Hankkeessa on ollut yksi kokopäivätoiminen työntekijä. Hankkeen teemana on erityisesti Venäjän Saimaan laivasto ja kenraali Aleksandr Suvorov, jonka toimintaan liittyvään historiaan perustuvien matkailutuotteiden kehittäminen on hankkeen päätehtävä. Tuotteiden kehittämisessä keskeistä on historian elävöittäminen innovatiivisia sovelluksia ja ratkaisuja sekä teknologisia ratkaisuja hyödyntäen.

Hankkeen punaisena lankana ovat Suvorovin rakennuttamat sotakanavat, jotka muodostivat 1790-luvulla tärkeän kulku- ja huoltoreitin Lappeenrannasta Savonlinnaan. Kanavat luovat viitekehyksen ja teeman hankkeen puitteissa suunniteltaville matkailutuotteille.

## Hankkeen sisältö

* Historiaan ja historiallisiin kohteisiin perustuvien risteilytuotteiden suunnittelu ja testaus Etelä-Karjalassa ja Etelä-Savossa.
 
* Suvorov–teemaan rakentuvat draamaopastuskierrokset Olavinlinnassa sekä Lappeenrannan linnoituksessa. Kukonharjun kanavalla toteutetaan teemaan perustuva seikkailu- ja ohjelmapaketti. Opastuskierroksia ja ohjelmapakettia varten hankkeessa suunnitellaan ja tehdään puvustusta ja muuta rekvisiittaa yhteistyössä koulutusorganisaatioiden kanssa.

* Sukellusmatkailun kehittämisedellytysten selvittäminen Saimaan ja Puruveden alueella ja alueen historiallisten kohteiden varaan rakentuvan sukellusmatkailutuotteen suunnittelu ja testaus.

* Opastuspilotti, jossa hyödynnetään teknologisia sovelluksia.

## Hankkeen rahoitus ja hallinnointi

Hanke käynnistyi 1. marraskuuta 2005 ja päättyi 30. lokakuuta 2007. Hankkeen kokonaisbudjetti oli 276 000 euroa ja rahoittajana oli Kaakkois-Suomen Naapuruusohjelma. Hankkeen toteuttaja ja hallinnoija on Joensuun yliopiston Savonlinnan koulutus- ja kehittämiskeskus yhteistyössä Matkailun verkosto-osaamiskeskuksen kanssa. Hankkeen toiminta-alueena Suomen puolella on Etelä-Savo, Etelä-Karjala ja Kymenlaakso.

## Katso myös

* Venäjän Saimaan laivasto
* Aleksandr Suvorov
* Kaakkois-Suomen linnoitusjärjestelmä
* Suvorovin sotakanavat
* Kärnäkosken linnoitus
Volvo C300-sarja

**Volvo C300-sarja** on lähinnä Ruotsin armeijan käyttöön alun perin tarkoitettu maastokuorma-auto. Siitä on olemassa sekä 6-pyöräiset (C304 ja C306) että 4-pyöräinen (C303) versio. Autoja rakennettiin vuosina 1974–1980 yhteensä 8&nbsp;000 kappaletta, joista noin kolme neljäsosaa meni sotilaskäyttöön. Malleja oli useita eri käyttötarkoituksiin. Auto ei ole jatkuvasti nelivetoinen, vaan se voidaan tarvittaessa kytkeä nelivetoiseksi (C304:ssä ja C306:ssa kuusivetoiseksi).

C-sarjan perusrakenne on hyvin yksinkertainen. Siinä on lehtijouset, portaaliakselit, suora 6-sylinterinen Volvon B30A -bensiinimoottori ja 4-vaihteinen vaihteisto. C304 on pidennetyllä akselivälillä varustettu nelipyöräinen versio.

## Tekniset tiedot (C303)
*Huippunopeus: noin 100 km/h
*Kulutus: noin 30 l/100km
*Mitat: 4&nbsp;240 mm (pituus), 1&nbsp;930 mm (leveys), 2&nbsp;130 mm (korkeus)
*Kääntymäsäde: 5 m
*Rumpujarrut kaikissa pyörissä
*Polttoainesäiliön tilavuus: 84 l
*Omapaino: 2&nbsp;250 kg
*Kokonaispaino: 3&nbsp;450 kg

## Moottori
*Iskutilavuus: 2&nbsp;982 cm3
*Polttoaine: Bensiini
*Sylinterien lukumäärä: 6
*Huipputeho: 125 hv @ 4&nbsp;200 rpm
*Vääntö max.: 224 Nm @ 2&nbsp;500 r/min
*Polttoaineensyöttö: Bosch-ruisku. (Ei tehtaalta tullessa, vain 2 kappaletta su-kaasuttimia)
*Moottorityyppi: OHV

## Aiheesta muualla
*SoldF.com – Terrängbil 11 / 13
Magic and Loss

**Magic and Loss** on vuonna 1992 julkaistu Lou Reedin albumi. Albumin tekoa inspiroi Reedin kahden läheisen ystävän (Doc Pomus ja Rotten Rita) sairaus ja kuolema.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Lou Reed – laulu, akustinen kitara, sähkökitara
* Mike Rathke – kitara
* Rob Wasserman – basso
* Michael Blair – rummut, taustalaulu
* Roger Moutenot – taustalaulu
* Little Jimmy Scott – taustalaulu
Osku Pajamäki

**Osku Markus Oskari Pajamäki** (s. 8. kesäkuuta 1970 Helsinki) on helsinkiläinen sosialidemokraatti ja Paasitornin toimitusjohtaja. 

Ennen vuotta 2017 Pajamäki toimi Funny Films Oy:n toimitusjohtajana. Hän oli 20 vuotta Helsingin kaupunginvaltuutettuna vuoden 1996 kunnallisvaaleista alkaen. Vuosina 1996–2000 hän oli Demarinuorten puheenjohtajana ja vaikutti vuosina 1996–2002 SDP:n puoluehallituksessa. Marraskuusta 2012 alkaen hän toimi SDP:n valtuustoryhmän puheenjohtajana, mutta ei asettunut enää ehdokkaaksi vuoden 2017 vaaleissa.

Pajamäki julkaisi vuonna 2006 kirjan *[[Ahne sukupolvi|Ahne sukupolvi – Suurten ikäluokkien perintö]]*, jossa hän syyttää sodan jälkeen syntyneitä suuria ikäluokkia ahneudesta ja muutosvastarinnasta. Hänen mukaansa suuret ikäluokat ovat itsekäs ikäpolvi, joka ei välitä jälkeläisistään.

Vuonna 2011 Pajamäki julkaisi teoksen *[[Perintö vai perintä]]*, jossa hän ehdottaa uutta "sukupolvisopimusta", eläkeiän ja eläkemaksujen nostamista, suurten ikäluokkien tulevien hoivamenojen rahastoimista työeläkerahojen tapaan sekä sapattilomia nuoremmille sukupolville.

## Elämä
Pajamäki on opiskellut kansantaloustiedettä. Hän työskenteli aiemmin Yellow Film & TV -konserniin kuuluvan Filmiteollisuus Finen palveluksessa, joka tuotti muun muassa *[[Itse valtiaat]]* -sarjaa. Hänen nimensä oli vuosina 2001–2008 esitetyn ohjelman lopputeksteissä vaihtelevasti muun muassa titteleillä ”suunnittelu”, ”poliittinen taustoitus” ja ”background artist”. Pajamäki oli alun perin nimeltään vain Markus Oskari Pajamäki, mutta hän lisäsi nimen Osku, koska se oli vakiintunut hänen lempinimekseen ja hän halusi käyttää sitä virallisesti.

Pajamäki on ollut SDP:n ehdokkaana kaikissa eduskuntavaaleissa vuosina 1995–2011. Hän pääsi varasijalle vuoden 2003 eduskuntavaaleissa ja oli ehdokkaana vuoden 2007 eduskuntavaaleissa Helsingin vaalipiirissä, mutta ei tullut valituksi.

## Teokset
* 
* 
* 

## Lähteet
Ragnar Granvik

**Ragnar Ingemar Granvik** (7. joulukuuta 1910 Teerijärvi – 10. lokakuuta 1997 Kruunupyy) oli suomalainen poliitikko ja maanviljelijä. 

Granvik oli RKP:n kansanedustajana Vaasan läänin vaalipiiristä 1966–1978 ja hän toimi liikenneministerinä 1976–1977 Miettusen III hallituksessa.

Granvik suoritti kansakoulun jälkeen maamieskoulun ja toimi maanviljelijänä kotipaikkakunnallaan Teerijärvellä. Naimisiin hän meni vuonna 1940 Birgitta Viola Hästbackan kanssa. Heillä oli kaksi tytärtä ja kaksi poikaa. Toinen pojista, maanviljelysneuvos Nils-Anders Granvik (1944–2021), toimi isänsä tapaan kansanedustajana. Toinen poika Carl-Johan Granvik loi puolestaan kansainvälisen pankkiuran ja sai rahoitusneuvoksen arvonimen.

Ragnar Granvik itse sai kunnallisneuvoksen arvonimen vuonna 1978.

## Lähteet

## Aiheesta muualla
*
Paflagonia

**Paflagonia** (, ) oli muinainen maakunta Mustanmeren rannalla Vähän-Aasian pohjoisosassa. Se sijaitsi Bithynian ja Pontoksen välissä. Etelässä sen rajanaapuri oli Fryygia. Strabonin mukaan Paflagonian itäraja oli Halys-joki ja länsirajana Parthenios-joki.

Paflagonian rannikolla sijaitsi useita kreikkalaisia siirtokuntia. Näistä tärkeimmät olivat Sinope (nykyinen Sinop), Amastris (nykyinen Amasra) ja Amisos (nykyinen Samsun). Sisämaan tärkein kaupunki oli Gangra (nykyinen Çankırı).

Herodotoksen mukaan Kroisos valtasi Paflagonian ja myöhemmin sen valtasi Persian valtakunta. Vuonna 480 eaa. paflagonialaiset lähettivät joukkoja Kserkses I:n sotaretkelle Kreikkaan. Ksenofonin mukaan Paflagoniaa hallitsi oma ruhtinas eikä se ollut suoraan minkään satraapin alainen. Aleksanteri Suuren valloitusten jälkeen diadokit jakoivat valtakunnan keskenään ja Paflagonia joutui Myysian ja Kappadokian kanssa Eumeneelle. Paflagonia pysyi kuitenkin miltei itsenäisenä siihen asti kun Pontoksen hallitsijat valtasivat sen 200-luvulla eaa. Paflagonia pysyi Pontoksen vallassa aina Mithridates VI:n kukistumiseen vuonna 65 eaa.

Pompeius yhdisti Paflagonian Roomalaiseen Bithynian provinssiin. Paflagonialaiset ruhtinaat jatkoivat kuitenkin alueen sisäosien hallitsemista vielä jonkin aikaa. Pompeius perusti Paflagoniaan kaupungin nimellä Pompeiopolis.

## Aiheesta muualla
Doom 64

**Doom 64** on Midway Gamesin kehittämä ensimmäisen persoonan ammuntapeli, joka on julkaistu vuonna  Nintendo 64:lle.

Peli sijoittuu demonien täyttämään maailmaan, jossa pelaajan pitää etsiä korttiavaimia ja vipuja päästäkseen eteenpäin.

## Aiheesta muualla
* 
* Doom 64 FAQs - Doom 64:n läpipeluuopas
Tamás Gruborovics

**Tamás Gruborovics** (s. 3. heinäkuuta 1984 Szeged, Unkari) on unkarilainen entinen jalkapalloilija, joka edusti urallaan viimeksi Ykkösessä pelannutta Ekenäs IF:iä. Hän oli pelipaikaltaan keskikenttäpelaaja.

## Ura

Unkarilaissyntyinen Gruborovics muutti jo nuorena perheensä mukana Suomen Mikkeliin. Gruborovics on toisen polven jalkapalloilija. Hänen isänsä Tibor Gruborovics pelasi 177 ottelua Mikkelin Palloilijoissa vuosina 1989–1995. Nuorempi Gruborovics nähtiin pelikentillä jo pienestä pitäen. Hän aloitti jalkapallon seuraamalla isänsä otteita kentän laidalta.

Kaudella 2004 MP:ssa valokeilaan noussut Gruborovics siirtyi kaudeksi 2005 Kuopion Palloseuraan ja pelasi 21 Veikkausliiga-ottelua. Kauden 2006 alussa Gruborovics voitti KuPSin kanssa Liigacupin. Hän oli lopulta joukkueensa kauden toiseksi tehokkain pelaaja viidellä maalilla.

Kaudella 2007 Gruborovics teki Ykkösessä kuusi maalia ollen joukkueensa kolmanneksi paras maalintekijä. Kaudeksi 2008 hän siirtyi Kotkan KooTeePeehen, kaudeksi 2009 Ahvenanmaalle IFK Mariehamniin ja lopulta kaudeksi 2011 JJK:hon.

Kauden 2012 jälkeen Gruborovics siirtyi FC Interiin kahden vuoden sopimuksella.

Helmikuussa 2016 Gruborovics siirtyi Ykkösessä pelaavan EIF:n riveihin.

Gruborovics opiskelee psykologiaa Jyväskylän yliopistossa. 

## Saavutukset
* Liigacupin voitto 2006 (KuPS)
* KuPSin paras pelaaja 2006
* Ykkösen mestaruus ja liiganousu 2007 (KuPS)

## Lähteet

## Aiheesta muualla
* Gruborovics IFK Mariehamnin sivustolla
Geórgios Seïtarídis

**Geórgios ”Gioúrkas” Seïtarídis** (, s. 4. kesäkuuta 1981 Pireus, Kreikka) on kreikkalainen jalkapalloilija, pelipaikaltaan puolustaja. Hän edustaa Kreikan Superliigassa pelaavaa Panathinaikosia. Seïtarídis kuuluu myös Kreikan maajoukkueen vakiopelaajiin ja pelasi joukkueessa myös maan voittaessa kultaa 2004 EM-kilpailuista. Panathinaikosin lisäksi Seïtarídis on edustanut kotimaassaan PAS Gianninaa sekä ulkomailla portugalilaista FC Portoa, venäläistä Dinamo Moskvaa ja espanjalaista Atlético Madridia.

## Lähteet
Edmond Kapllani

**Edmond Kapllani** (s. 31. heinäkuuta 1982 Durrës, Albania) on albanialainen 184 senttimetriä pitkä jalkapalloilija, joka edustaa Saksan Bundesliigassa pelaavaa Karlsruher SC:n joukkuetta. Hänen pelipaikkansa on hyökkääjä.

Kapllani siirtyi nykyiseen joukkueeseensa vuonna 2004. Sitä ennen hän oli edustanut Orijent Rijekaa ja NK Rijekaa Kroatiassa sekä KF Partizani Tiranaa ja Besa Kavajea kotimaassaan. 

Hän on pelannut Albanian maajoukkueessa 18 ottelua.

## Aiheesta muualla
*kapllani.de – Official Website
*Kapllani Transfermarkt-tietokannassa
Garry O’Connor

**Garry Lawrence O'Connor** (s. 7. toukokuuta 1983 Edinburghissa, Skotlannissa) on skotlantilainen jalkapalloilija, joka pelaa Englannin valioliigan Birminghamissa.

O'Connor aloitti ammattilaisuransa vuonna 1999 kotikaupunkinsa seurassa Hibernianissa. Läpimurtonsa hän teki vuonna 2001 Bobby Williamsonin toimiessa seuran valmentajana, ja hyvien otteittensa ansiosta hänet valittiin vuonna 2002 myös Skotlannin maajoukkueeseen. Helmikuussa vuonna 2006 O'Connor siirtyi Venäjälle
Moskovan Lokomotiviin 1,6 miljoonalla punnalla. Lokomotivissa O'Connorin ikimuistoisimmaksi hetkeksi jäi vuoden 2007 Venäjän Cupin loppuottelu, missä hän tuli vaihtopelaajana kentälle ja lopulta jatkoaikamaalillaan ratkaisi voiton joukkueelleen. Saman vuoden kesäkuussa hän siirtyi nykyiseen seuraansa 2,65 miljoonalla punnalla.

## Lähteet

## Aiheesta muualla
* Tilastoja ''soccerbase''-sivustolla 
* Garry O'Connor Skotlannin jalkapalloliiton sivustolla 
* BBC:n uutinen O'Connorin siirrosta Lokomotiviin
Dritan Stafsula

**Dritan Stafsula** (s. 16. heinäkuuta 1981, Tirana, Albania) on suomalainen entinen jalkapalloilija. Stafsula pelasi Veikkausliigassa AC Allianssissa, Tampere Unitedissa ja AC Oulussa yhteensä 63 ottelua sekä yhteensä 207 ottelua Ykkösessä. Stafsula päätti pelaajauransa kauden 2015 jälkeen, ja hän on AC Oulun kautta aikojen paras maalintekijä 45 maalilla. Stafsula pelasi myös futsalia Tervareissa ja Suomen futsalmaajoukkueessa.

## Seurajoukkueet

Stafsulan pelaajaura ylimmillä sarjatasoilla alkoi Tervareiden joukkueessa Kakkosessa kaudella 1999. Hän pelasi yhteensä viisi kautta Tervareissa ja sen sarjapaikan perineen AC Oulun riveissä 1999–2003. AC Oulusta Stafsula siirtyi kaudeksi 2004 Veikkausliigassa pelanneen AC Allianssin joukkueeseen. Kahden Vantaalla vietetyn kauden jälkeen hän siirtyi Norjan toisella sarjatasolla pelanneeseen Bodø/Glimtin riveihin. Stafsula ei kuitenkaan onnistunut murtautumaan Bodø/Glimtin kokoonpanoon, ja hän palasi lainasopimuksella Suomeen ja AC Ouluun kaudeksi 2007.

Stafsula ja Bodø/Glimt purkivat sopimuksen kaudella 2008 ja loppukauden hän pelasi Kazakstanissa FK Astanassa. Kaudella 2009 Stafsula teki sopimuksen slovakialaisen FK DAC:n kanssa, mutta hän palasi heinäkuussa Ouluun ja tällä kertaa Kakkosessa pelanneen FC OPA:n joukkueeseen. Stafsula pelasi loppukauden 2010 lainalla Ruotsin kolmannella sarjatasolla Bodens BK:ssa ja kauden 2011 lainasopimuksella AC Oulun Ykkösen joukkueessa. Stafsula oli kaudella 2011 Ykkösen neljänneksi paras maalintekijä 12 maalilla.

Stafsula siirtyi AC Oulun sopimuspelaajaksi kaudeksi 2012. Hän pelasi kausina 2011–2015 yhteensä 123 Ykkösen ottelua ja teki niissä 36 maalia. Stafula oli kaudella 2014 AC Oulun paras maalintekijä 11 maalilla. Hänestä tuli AC Oulun kaikkien aikojen paras maalintekijä 45 maalilla. Stafsulan uran viimeiseksi otteluksi korkeimmilla sarjatasoilla jäi 10. lokakuuta 2015 Tammisaaren keskuskentällä pelattu Ykkösen ottelu EIF–AC Oulu.

## Lähteet
Emir Spahić

**Emir Spahić** (s. 18. elokuuta 1980 Dubrovnik, Kroatia) on bosniahertsegovinalainen jalkapalloilija, pelipaikaltaan puolustaja.

Spahić on pelannut muun muassa Espanjassa Sevillan joukkueessa, Ranskassa Montpellier’n joukkueessa, Venäjällä Moskovan Torpedossa sekä Kroatiassa NK Zagrebissa. Saksassa hän edusti Bayer Leverkusenia, josta hän joutui lähtemään tapeltuaan seuran turvallisuushenkilökunnan kanssa, ja Hamburger SV:tä, joka purki hänen sopimuksensa tammikuussa 2017.

Spahić pelasi Bosnia ja Hertsegovinan maajoukkueessa 94 maaottelua ja teki niissä kuusi maalia. Ensimmäisen maajoukkuemaalinsa hän teki 28. helmikuuta 2006 2–2-tasapeliin päättyneessä ottelussa Japania vastaan.

Spahićin veli Alen Spahić on myös jalkapalloilija.

## Lähteet
Malkhaz Asatiani

**Malkhaz Asatiani** (, s. 4. elokuuta 1981) on georgialainen jalkapalloilija. Hän pelaa Moskovan Lokomotivin joukkueessa. Asatiani voi pelata sekä puolustuksessa että keskikentällä.

Asatiani aloitti uransa kotimaassaan Georgiassa Kutaisin Torpedossa, missä hän voitti kolmena vuotena peräkkäin maan liigamestaruuden ennen siirtymistään nykyiseen joukkueeseensa kaudeksi 2003. Hän kuuluu myös Georgian maajoukkueen vakiomiehistöön. Ensimmäisen maaottelunsa hän pelasi vuonna 2001.

## Aiheesta muualla
* Pelaajaprofiili
Altin Rraklli

**Altin Rraklli** (s. 17. heinäkuuta 1970) on albanialainen jalkapalloilija, pelipaikaltaan hyökkääjä, joka edustaa kotimaansa pääkaupungista kotoisin olevaa SK Tiranan joukkuetta. 177 senttimetriä pitkä.

Rraklli aloitti jalkapallon vuonna 1987 Besa Kavajen junioreissa. Kaudella 1992/1993 hän siirtyi Saksaan, SC Freiburgin joukkueeseen. Hän edusti Saksassa myös Hertha BSC Berliniä, SpVgg Unterhachingia ja Jahn Regensburgia. Välissä hän pelasi myös yhden kauden ajan turkkilaisessa Diyarbakirsporissa. Nykyiseen seuraansa Rraklli siirtyi vuonna 2004.

Rraklli on pelannut Albanian maajoukkueessa 63 ottelua ja tehnyt niissä 11 maalia.

## Aiheesta muualla
*Rraklli Transfermarkt-tietokannassa
Olli-Pekka Itälä

**Olli-Pekka Juhani Itälä** (s. 7. marraskuuta 1977 Kontiolahti) on suomalainen jalkapalloilija. Hän pelaa vasempana laitapuolustajana tai laitalinkkinä. Itälää pidettiin yhtenä kotimaisen jalkapallon nopeimmista pelaajista. Siviiliammatiltaan hän on rakennustekniikan insinööri.

## Ura
Itälä on Kontio-Veljien kasvatti. Hän siirtyi Joensuun Palloon B-juniori-iässä. Vuonna 2002 Itälä siirtyi Lappeenrantaan Rakuunoihin, jossa vietetyn kahden kauden aikana hän kehittyi yhdeksi Ykkösen parhaista puolustajista. Kauden 2003 päätteeksi Itälä liittyi Juha Malisen valmentamaan Kuopion Palloseuraan. Siellä hän saavutti luottopelaajan aseman ja oli terveenä ollessaan poikkeuksetta aloituskokoonpanossa. Kaudella 2005 Itälästä debytoi KuPSin nousun myötä Veikkausliigassa ja huhtikuussa 2006 hän voitti myös Liigacupin mestaruuden, vaikka ei pelannutkaan itse loppuottelussa. Hän pääsi myös pelaamaan Veikkausliigassa yhtä vaille kaikissa KuPS:n 24:ssä liigaottelusta kaudella 2006. 

Joulukuussa 2006, KuPSin pudottua Veikkausliigasta, julkistettiin Itälän siirtyminen Vaasan Palloseuran riveihin kaudelle 2007. VPS:ssa ei peliaikaa juuri kertynyt (11 ottelua aloituskokoonpanossa ja 6 kertaa vaihdosta sisään). Tähän vaikutti muun muassa se, että Itälä oli sivussa koko heinäkuun polven sivusiteen repeämän takia. Täten häneltä jäi kuusi liigaottelua pelaamatta ja hänet lainattiinkin elokuun alusta hakemaan pelituntumaa Joensuun Jippoon Ykköseen kolmen ottelun ajaksi. 

Tammikuussa 2008 Itälä siirtyi Kokkolan Pallo-Veikkoihin. Kaudella 2009 KPV selviytyi kaikkien yllätykseksi liigakarsintoihin, joissa kuitenkin taipui JJK:lle yhteistuloksella 5-3. 

Hän palasi Jippoon 10 vuoden tauon jälkeen kaudeksi 2012. Itälä oli osaltaan avustamassa Jipon säilymistä Ykkösessä loppukaudesta 2012 tehdessään voittomaalin kotiottelussa HIFK:ta vastaan sekä tasoittaessaan ottelun Rovaniemen Palloseuraa vastaan.

Kaudella 2016 hän pelaa SexyPöxyissä Helsingin ja Uudenmaan piirien yhteisessä Kolmosessa.

## Saavutukset
* Liigacupin voitto 2006

## Lähteet
Dmitri Loskov

**Dmitri Vjatšeslavovitš Loskov** (*Дмитрий Вячеславович Лоськов;*, s. 12. helmikuuta 1974 Kurgan) on venäläinen jalkapalloilija, pelipaikaltaan keskikenttäpelaaja. Hän pelasi pitkään Moskovan Lokomotivissa.

Loskov aloitti kotikaupungissa Kurganissa *Torpedo*-jalkapallokoulussa vuonna 1983. Vuonna 1990 hän muutti Donin Rostoviin, missä hän teki sopimuksen paikallisen Rostselmaš-joukkueen kanssa. Moskovan Lokomotiviin hän siirtyi kaudeksi 1997, ja on yltänyt seurassa lukuisiin suursaavutuksiin, muun muassa Venäjän mestaruuteen ja kahteen cup-voittoon. Vuosina 2007–2010 hän pelasi Saturnissa. Loskov on myös voittanut kahdesti Venäjän liigan maalikuninkuuden. Loskov kuului myös Venäjän maajoukkueen vakiomiehistöön. Hän debytoi maajoukkueessa vuonna 2000.

## Lähteet

## Aiheesta muualla
* Loskov Voetball international -tietokannassa
Edvin Murati

**Edvin Murati** (s. 12. marraskuuta 1975 Tirana) on albanialainen entinen jalkapalloilija. Hänen pelipaikkansa oli keskikentän vasemmalla laidalla.

Murati pelasi urallaan 46 ottelua Ranskan pääsarjassa Ligue 1:ssä edustaen Paris Saint-Germainia ja Lilleä. Lisäksi hän pelasi pääsarjatasolla Kreikan Superliigan Iraklis Thessalonikissa 66 ottelun verran.

Albanian maajoukkueessa Murati pelasi 42 maaottelua vuosina 1998–2006 ja teki neljä maalia.

## Lähteet
Hans Fallada

**Rudolf Wilhelm Friedrich Ditzen**, joka tunnetaan kirjailijanimellään **Hans Fallada** (21. heinäkuuta 1893 Greifswald – 5. helmikuuta 1947 Berliini) oli yksi 1900-luvun tunnetuimmista saksalaisista kirjailijoista. Fallada valitsi taiteilijanimensä Grimmin veljesten sadussa esiintyneen hevosen mukaan.

Falladan teokset ovat usein otteeltaan yhteiskuntakriittisiä. Hänen tunnetuimpiin teoksiinsa kuuluva *Mikä nyt eteen, Pinneberg?* filmatisoitiin kaksi vuotta ilmestymisensä jälkeen vuonna 1934, ohjaajana Frank Borzage. Falladan teoksista on suomennettu muun muassa *Mikä nyt eteen, Pinneberg?*, *Kukin kuolee itsekseen* ja *Elinkautinen*.  

## Teokset
* *Der junge Goedeschal* (1920)
* *Anton und Gerda* (1923)
* *Bauern, Bonzen und Bomben* (1931)
* *Kleiner Mann, was nun?* (1932)  (suomeksi *Mikä nyt eteen, Pinneberg*, 1937)
* *Wer einmal aus dem Blechnapf frißt* (1932)
* *Wir hatten mal ein Kind* (1934) (suomeksi *Oli meilläkin ennen lapsi*, 1934)
* *Märchen vom Stadtschreiber, der aufs Land flog* (1935)
* *Altes Herz geht auf die Reise* (1936) (suomeksi *Kummisetä ja Rosemarie*, 1936)
* *Hoppelpoppel – wo bist du?, Kindergeschichten* (1936)
* *Wolf unter Wölfen* (1937)
* *Geschichten aus der Murkelei, Märchen* (1938)
* *Der eiserne Gustav* (1938)
* *Süßmilch spricht* (1938)
* *Kleiner Mann – großer Mann, alles vertauscht* (1939) (suomeksi *Ajatella - me perimme linnan!, eli, Rahan murheet ja riemut : iloinen romaani*, 1942)
* *Süßmilch spricht. Ein Abenteuer von Murr und Maxe, Erzählung* (1939)
* *Der ungeliebte Mann* (1940)
* *Das Abenteuer des Werner Quabs, Erzählung* (1941)
* *Damals bei uns daheim, Erinnerungen* (1942) ( *Lapsuudenkodissa : katsottua, koettua, keksittyä*, 1944)
* *Heute bei uns zu Haus, Erinnerungen* (1943)
* *Jeder stirbt für sich allein* (1947) (suomeksi *Kukin kuolee itsekseen*, 1949; *Yksin Berliinissä*, 2013)
* *Der Alpdruck* (1947)
* *Der Trinker* (1950) (suomeksi *Elinkautinen*, 1953)
* *Ein Mann will nach oben* (1953)
* *Die Stunde, eh’du schlafen gehst* (1954)
* *Junger Herr – ganz groß* (1965)

### Suomennetut teokset
**Mikä nyt eteen, Pinneberg?* suom. Lauri Hirvensalo. WSOY, 1933.
**Oli meilläkin ennen lapsi...*, suom. Lauri Hirvensalo. WSOY, 1934.
**Joka kerran keksitään*, suom. Lauri Hirvensalo. WSOY, 1934.
**Mikä nyt eteen, pikkumies?* Kirja, 1935.
**Kummisetä ja Rosemarie*, suom. Lauri Hirvensalo.. WSOY, 1936.
**Ajatella – me perimme linnan eli rahan murheet ja riemut, iloinen romaani*, suom. Lauri Hirvensalo. WSOY, 1942.
**Lapsuudenkodissa : katsottua, koettua, keksittyä*, suom. Lauri Hirvensalo. WSOY, 1944.
**Kukin kuolee itsekseen*, suom. V. Arti. Mantere, 1949.
**Elinkautinen*, suom. Kyllikki Mäntylä. WSOY, 1953.
**Lerppakorvahiiren tarina*, kuv. Gerhard Lahr; suom. Marja Lallo. Kansankulttuuri, 1978 
**Yksin Berliinissä*, suom. Ilona Nykyri. Gummerus, 2013  (V. Artin suomennos on ilmestynyt nimellä *Kukin kuolee itsekseen* 1949)

## Lähteet

## Aiheesta muualla

* Me Pinnebergit, Kansan kuvalehti, 13.01.1934, nro 2, s. 22, Kansalliskirjaston digitaaliset aineistot
Antti Toivonen

**Antti Kalevi Toivonen** (s. 25. helmikuuta 1985 Turku) on suomalainen pikajuoksija.

Toivosella on kaksi Suomen mestaruutta 400 metrin juoksussa, ensimmäinen kulta tuli Vaasassa 2004 silloisella ennätysajallaan 47,79 ja toinen Jyväskylässä 2006 ajalla 47,20. Porissa 2005 Toivonen oli viides. Halli-SM-kisoissa 2006 hän oli 400 metrillä hopealla.

Toivosen ennätyksiä ovat 100 metrin 10,92, 200 metrin 21,74 ja 400 metrin 47,14. Juniori-ikäisenä hän rikkoi useita yleisurheilun Suomen ikäkausiennätyksiä, muun muassa 60 metrillä (13-vuotiaiden SE 7,58), 200 metrillä (12-vuotiaiden SE 26,12 ja 13-vuotiaiden SE 24,77), 300 metrillä (13-vuotiaiden SE 38,25 ja 15-vuotiaiden SE 35,69), 400 metrillä (15-vuotiaiden SE 50,98) ja 600 metrillä (13-vuotiaiden SE 1.30,42). 

## Lähteet
Toiminnallinen opinnäyte

**Toiminnallinen opinnäytetyö** (eng. *practice–based thesis*) on ammattikorkeakouluissa toteutettu opinnäytetyö, jossa opiskelija osoittaa ammatillista tietoa, taitoa ja sivistystä. Opiskelija tuottaa esimerkiksi esineen, tapahtuman, toiminnan tai tuotteen ja kirjoittaa raportin. Tarvittaessa opiskelija tekee tiedonhankintaa soveltaen tutkimusmenetelmille ominaisia käytäntöjä. 

## Lähteet

*
*
Ari Kauppinen

**Ari Johannes Kauppinen** (s. 19. huhtikuuta 1980 Leivonmäki) on suomalainen pikajuoksija.

Kauppinen voitti 400 metrin juoksun Suomen mestaruuden Porissa vuonna 2005 ennätysajallaan 47,35. Hallissa hän voitti SM-kultaa 400 metrillä vuonna 2006. Hopealla hän on ollut hallissa 200 metrillä 2003 ja 400 metrillä 2003 sekä 2004.

Seuratasolla Kauppinen edustaa Haukivuoren Kisailijoita. 

## Lähteet
Ahvo

**Ahvo** on suomalainen miehen etunimi, joka esiintyy myös sukunimenä.

Ahvo on itäkarjalainen muunnos nimestä Agabus, joka hepreaksi tarkoittaa heinäsirkkaa. On kuitenkin mahdollista, että äänteellisen samankaltaisuuden takia Ahvo olisi muodostunut kreikkalaisperäisen *kuolematonta* tarkoittavan Athanasios-nimen venäläisestä muunnoksesta Afanasi.

Suomen almanakassa nimi on ollut vuosina 1929–1949 kesäkuun 25. päivänä ja vuodesta 1950 lähtien nykyisenä päivänään 7. huhtikuuta.

Digi- ja väestötietoviraston mukaan Suomessa on ollut kirjoilla huhtikuuhun 2025 mennessä alle 100 Ahvo-nimistä miestä, mahdollisesti muutama nainenkin.

## Tunnettuja Ahvoja
### Ahvo etunimenä
* Ahvo Yli-Lonttinen (1913–1992), suomalainen yritysjohtaja ja teollisuusneuvos

### Ahvo sukunimenä
* Eija Ahvo (s. 1951), suomalainen näyttelijä ja laulaja

### Ahvo nimimerkkinä
* Ahvo, päätoimittaja Uki Niemisen (1898–1942), pakinoitsijanimimerkki.

## Lähteet
* 
* 

### Viitteet
Limppu

**Limppu** on tavallisesti paksu, pyöreä tai pitkänomainen leipä. 
Limppua on saatavilla sekä tummana että vaaleana. 
Itäsuomalainen leipäkulttuuri perustuu edelleen tummaan perinteiseen ruisleipään, leivottua limppua kutsutaan ruislimpuksi.
Länsi-Suomessa suosiossa ovat myös maustetut ja makeahkot leivät, kuten saaristolaisleipä, piimälimppu ja rusinaa tai kuminaa sisältävät leivät näitä limpputyyppejä ovat mm. joulu-, pääsiäis-, piimä- ja perunalimppu sekä setsuuri.

Kaakkois-Suomessa ja Savon alueella limpulla on tarkoitettu myös ohutta, nostattamatonta leipää.

## Lähteet
Panttipataljoona

**Panttipataljoona** voi tarkoittaa seuraavia:
* Suomalainen Waffen-SS-vapaaehtoispataljoona
* Panttipataljoona: suomalaisen SS-pataljoonan historia -teos (kirj. Mauno Jokipii)
* *Panttipataljoona : suomalaiset Tschikolan taistelussa 1942 : ne 200 urhoollista* -sarjakuva-albumi (käsikirjoitus ja kuvitus: Marko Tiainen)
Sämpylä

**Sämpylä** on pienikokoinen, tavallisesti pitkänomainen tai pyöreä leipä. Sämpylän koko ja ulkomuoto voivat vaihdella valmistustavan mukaan. Sämpylän täytteenä käytetään usein juustoa, makkaraa, kurkkua, salaattia ja tomaattia sekä myös keitettyjä tai paistettuja kananmunia.

Alkuaan sämpylät leivottiin vehnäjauhoista, mutta myöhemmin niihin on käytetty mitä tahansa leipiin sopivaa jauhoa tai varta vasten niihin tarkoitettuja sämpyläjauhoja. Sämpylätaikinaan voi sekoittaa myös vaikkapa porkkanaraastetta tai siemeniä.

## Muut sämpyläpohjaiset tuotteet
Jos sämpylän väliin lisää nakin, muodostuu nakkisämpylä, josta käytetään usein myös sen englanninkielistä nimitystä *hot dog* eli "hodari". Nakkisämpylän välissä käytetään täytteinä usein kurkkusalaattia, sinappia, majoneesia ja ketsuppia. 

Jos sämpylän väliin laittaa esimerkiksi jauheliha- tai kananlihapihvin, muodostuu hampurilainen. Hampurilaisen täytteenä käytetään usein salaattia, sinappia ja ketsuppia sekä joskus myös paistettuja kananmunia.

## Lähteet

## Aiheesta muualla
Marilyn Kaye

**Marilyn Kaye** (s. 19. kesäkuuta 1949 New Britain, Connecticut) on yhdysvaltalainen kirjailija, joka tunnetaan Suomessa lähinnä Replica-nuortenkirjasarjastaan. Lapsuudessaan hän on asunut myös esimerkiksi Atlantassa. Nykyisin Kaye asuu osan vuodesta New Yorkissa ja osan Pariisissa. Kaye työskentelee St. Johnin yliopistossa informatiikan apulaisprofessorina. Aikaisemmin hän on hoitanut koulukirjastoa, arvostellut lasten ja nuorten kirjoja eri lehtiin ja opettanut yliopistossa. 

Kayen ensimmäiset kirjat julkaistiin 1980-luvulla. Osa kirjoista on julkaistu salanimellä **Shannon Blair**. Kaye on julkaissut yhteensä yli sata kirjaa.

Kaye kertoo harrastuksikseen muun muassa lukemisen, matkustelun, ranskan kielen ja elokuvat. Hänellä ei ole omia lapsia.

## Kirjallisuutta
* Koski, Mervi: *Ulkomaisia nuortenkertojia 1*. BTJ Kirjastopalvelu, 2001.

## Aiheesta muualla
* Marilyn Kaye 
* WSOY Kirjailijat: Marilyn Kaye
Enemy Territory Fortress

**Enemy Territory Fortress** (lyhyesti ***ETF***) on pelimuotoon tehty *[[Wolfenstein: Enemy Territory]]* -modifikaatio. Modi on sukua *[[Half-Life]]-*modille *[[Team Fortress Classic]]* sekä *[[Quake]]n* modille *Team Fortress*.

## Kehityshistoria
* Ensimmäinen julkinen versio julkaistiin tammikuussa 2005 ja sai paljon huomiota.

* Viimeinen versio, 1.6 julkaistiin 20. heinäkuuta 2005. Kehitystiimi ilmoitti, ettei aio jatkaa modin kehitystä.

## Aiheesta muualla
* Viralliset kotisivut